Hugh Everett

Hugh Everett III (11. november 1930 Washington – 19. juuli 1982 McLean, Virginia osariik) oli ameerika füüsik.

1953. aastal keemiainsenerina Ameerika Katoliikliku Ülikooli lõpetanud Everett kaitses 1957. aastal Princetoni Ülikoolis doktoritöö füüsikas pealkirjaga "On the foundations of quantum mechanics". Tema töö juhendaja oli John Archibald Wheeler. Selles doktoritöös pakkus Everett välja paljude maailmade interpretatsiooni (MWI) kvantmehaanika tõlgenduse.

Kuigi Everetti eluea lõpuni jäi tema paljude maailmade interpretatsioon suures osas tähelepanuta, sai MWI suurema usaldusväärsuse tänu kvantdekoherentsuse avastamisele 1970. aastatel.

Aastatel 1956–1964 töötas Everett relvasüsteemide hindamisrühmas (WSEG).  Suur osa tema töödest on salastatud. WSEG-is töötamise ajal töötas Everett erinevate uuringute kallal Minutemani raketiprojekti kohta.

Viited

Kategooria:Ameerika Ühendriikide füüsikateoreetikud
Kategooria:Princetoni Ülikooli vilistlased
Kategooria:Sündinud 1930
Kategooria:Surnud 1982